దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
పాక్ ఆర్టిస్టుల వీసాలని భారత్ ఉపసంహరించుకుంటుందా ?
ఇండియాలో సినీరంగంలో పనిచేసేందుకు వచ్చిన పాక్ ఆర్టిస్టులకు జారీ చేసిన వీసాలని ఉపసంహరించుకునే ఆలోచనలో....
TNN | Updated:
Oct 15, 2016, 02:52PM IST
ఇండియాలో సినీరంగంలో పనిచేసేందుకు వచ్చిన పాక్ ఆర్టిస్టులకు జారీ చేసిన వీసాలని ఉపసంహరించుకునే ఆలోచనలో భారత ప్రభుత్వం లేదు అని కేంద్ర హోంమంత్రిత్వ శాఖకి చెందిన ఓ ఉన్నతాధికారి స్పష్టంచేశారు. పాకిస్థాన్&zwnj;కి చెందిన ఫవద్ ఖాన్, మహీరా ఖాన్ వంటి నటీనటులు భారత్ విడిచి వెళ్లాలని... లేనిపక్షంలో వారు నటిస్తున్న సినిమాల షూటింగ్స్ నిలిపివేస్తామని మహారాష్ట్ర నవ్&zwnj;నిర్మాణ్ సేన (ఎంఎన్ఎస్) హెచ్చరించిన సంగతి తెలిసిందే. సెప్టెంబర్ 18న ఉరీలో జరిగిన ఉగ్రదాడిలో 19మంది భారత సైనికులు వీర మరణం పొందిన నేపథ్యంలో ఎంఎన్ఎస్ ఈ హెచ్చరిక చేసింది. ఉరీ దాడుల అనంతరం భారత్-పాక్ మధ్య ద్వైపాక్షిక సంబంధాలు కూడా పూర్తిగా దెబ్బతిన్నాయి. దీంతో ఇకపై పాక్ ఆర్టిస్టులని కేంద్రం బాలీవుడ్&zwnj;లో పనిచేసేందుకు అనుమతిస్తుందా ? లేక వారి వీసాలని ఉపసంహరించుకుంటుందా అనే చర్చ నెలకొని వుంది. కానీ ప్రస్తుతానికి పాక్ ఆర్టిస్టుల వీసాలని ఉపసంహరించుకునే దిశగా భారత సర్కారు ఎటువంటి ప్రణాళికలు రచించడం లేదు అని తాజాగా కేంద్ర హోంమంత్రిత్వ శాఖ ఉన్నతాధికారి చెప్పిన వివరాలు స్పష్టంచేస్తున్నాయి.